钦定古今图书集成/明伦汇编/官常典/第705卷 > 公羊传 > 庄公十二年宋万弑其君捷及其大夫仇牧
## 钦定古今图书集成/明伦汇编/官常典/第705卷 > 公羊传 > 庄公十二年宋万弑其君捷及其大夫仇牧

及者何？累也。弑君多矣，舍此无累者乎？孔父、荀息皆
累也。舍孔父、荀息无累者乎？曰“有。”有则此何以书？贤
也。何贤乎仇牧？仇牧可谓不畏彊御矣。其不畏彊御
奈何？万尝与庄公战，获乎庄公。庄公归，散舍诸宫中，
数月然后归之。归反为大夫于宋，与闵公博夫人皆
在侧。万曰：“甚矣，鲁侯之淑，鲁侯之美也！天下诸侯宜”
为君者，唯鲁侯尔。闵公矜此妇人，妒其言，顾曰：“此虏
也，尔虏焉。故鲁侯之美恶乎？”至，万怒，搏闵公，绝其脰。
仇牧闻君弑，趋而至，遇之于门，手剑而叱之。万臂杀
仇牧，碎其首齿，著于门阖。仇牧可谓不畏彊御矣。